**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ԵՎ ԳԻՏՈՒԹՅԱՆ ՆԱԽԱՐԱՐԻ 2013 ԹՎԱԿԱՆԻ ԱՊՐԻԼԻ 15-Ի N 396-Ն ՀՐԱՄԱՆՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

1. **Իրավական ակտի անհրաժեշտությունը (նպատակը)**.

Ուսուցչի թափուր տեղի համար անցկացվող մրցույթի մասին հայտարարության հրապարակումը, ի թիվս մի շարք հարթակների, նախատեսված է նաև «Կրթություն» շաբաթաթերթում՝ որպես պարտադիր պայման։

«Հայաստանի հանրապետության կրթության և գիտության նախարարի 2013 թվականի ապրիլի 15-ի N 396-Ն հրամանում փոփոխություն կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծով ներկայացվող փոփոխությունը պայմանավորված է այն համգամանքով, որ ներկայում տարբեր հարթակներում լայն հնարավորություն է ընձեռված ուսուցչի թափուր տեղի հայտարարությունը հրապարակելու, ուստի «Կրթություն» շաբաթաթերթում սահմանված կարգավորում սահմանելը այլևս որպես պարտադիր պայման նպատակահարմար չէ։

**2. Կարգավորման հարաբերությունների ներկա վիճակը և առկա խնդիրները.**

«Կրթություն» շաբաթաթերթում հաստատության ուսուցչի թափուր տեղը համալրելու մասին մրցույթի հայտարարությունը հրապարակելը սահմանվել է այն հանգամանքներում, երբ տեղեկությունը շահառուներին հասցնելը խնդրահարույց էր՝ հարթակների հասանելիության ապահովման տեսանկյունից։

Ներկայում տեղեկատվական դաշտի ընձեռած հնարավորությունները հայտարարությունը հասանելի են դարձնում նույնիսկ փոքր բնակավայրերում, և շահառուները իրազեկվածության որևէ խնդիր չեն ունենում։

Բացի այդ, ուսուցչի թափուր տեղի մրցույթի հայտարարությունը հրապարակվում է նաև ՀՀ ԿԳՄՍ նախարարության պաշտոնական կայքէջում, մարզային թերթերում ինչպես նաև ուսումնական հաստատությունների պաշտոնական կայքէջերում։

Հաշվի առնելով վերը թվարկված հանգամանքները՝ անհրաժեշտություն է առաջացել Հայաստանի Հանրապետության կրթության և գիտության նախարարի 2013 թվականի ապրիլի 15-ի N 396-Ն հրամանում կատարել առաջարկվող փոփոխությունը։

**3. Միջոցառման իրականացումից ակնկալվող արդյունքը.**

Սույն փոփոխությամբ ՀՀ ԿԳՄՍ նախարարության պաշտոնական կայքէջի, մարզային թերթերի ինչպես նաև ուսումնական հաստատությունների պաշտոնական կայքէջերով հասանելի դարձնելուն զուգահեռ, ուսուցչի թափուր տեղի համար հայտարարվող մրցույթն ու հարցաշարերը «Կրթություն» շաբաթաթերթում հրապարակելը պարտադիր պաման չի լինի։

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն:

**ՏԵՂԵԿԱՆՔ**

«**ՀՀ կրթության և գիտության նախարարի 2013 թվականի ապրիլի 15-ի N 396-Ն հրամանում փոփոխություն կատարելու** մասին» ՀՀ կրթության, գիտության, մշակույթի և սպորտի նախարարի հրամանի նախագծի ընդունմամբ այլ նորմատիվ իրավական ակտերում փոփոխություն կամ լրացում կատարելու անհրաժեշտությունը բացակայում է: